Κατάρτιση Κρατικού Προϋπολογισμού και Προϋπολογισμού Λοιπών Φορέων Γενικής Κυβέρνησης

Περιγραφή: Η διαδικασία αυτή αφορά στις κατευθύνσεις και στις διαδικασίες για την κατάρτιση του κρατικού προϋπολογισμού και των προϋπολογισμών των λοιπών Φορέων Γενικής Κυβέρνησης με στόχο την ακριβέστερη και σαφέστερη αποτύπωση της πρόβλεψης των μεγεθών των εσόδων και δαπανών αλλά και του δημοσιονομικού αποτελέσματος.

Για κάθε ανάληψη υποχρέωσης (συγκεκριμένων ορίων και άνω) που προβλέπεται να βαρύνει είτε τμηματικά είτε εξ ολοκλήρου έτη πέραν του τρέχοντος έτους απαιτείται προηγούμενη απόφαση του Υπουργού Εθνικής Οικονομίας και Οικονομικών, εκτός των εξαιρέσεων που ορίζονται στην αρ. 2/97659/ΔΠΓΚ/17.12.2025 (ΦΕΚ Β 6983/2025) απόφαση.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
en: MINISTRY OF ECONOMY AND FINANCE
Οργανική μονάδα θεσμικού φορέα: title: el: ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ
title: el: ΔΙΕΥΘΥΝΣΗ ΠΡΟΫΠΟΛΟΓΙΣΜΟΥ ΓΕΝΙΚΗΣ ΚΥΒΕΡΝΗΣΗΣ
title: el: ΓΕΝΙΚΗ ΔΙΕΥΘΥΝΣΗ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΚΑΙ ΠΡΟΫΠΟΛΟΓΙΣΜΟΥ
Παρέχεται σε: Δημόσιους φορείς
Σημεία εξυπηρέτησης: ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ
ΔΙΕΥΘΥΝΣΗ ΠΡΟΫΠΟΛΟΓΙΣΜΟΥ ΓΕΝΙΚΗΣ ΚΥΒΕΡΝΗΣΗΣ
ΓΕΝΙΚΗ ΔΙΕΥΘΥΝΣΗ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΚΑΙ ΠΡΟΫΠΟΛΟΓΙΣΜΟΥ
ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 4 έως 6 μήνες
Διάρκεια ισχύος: Διάρκεια: P1Y
Τύπος: Καθορισμένη
Προϋποθέσεις: conditions_name: Εντός των προθεσμιών που προβλέπονται στις εγκυκλίους της παρ. 2 του άρθρου 54 του ν.4270/2014 (ΦΕΚ Α΄143/28.6.2014), όπως τροποποιήθηκε και ισχύει.
conditions_type: Χρονικής προθεσμίας
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Φορείς του Δημοσίου
Σημειώσεις: Η αποστολή γίνεται με ηλεκτρονικό ταχυδρομείο στην ηλεκτρονική διεύθυνση : dpgk@glk.gr
Τίτλος: Υποβολή σχεδίου συνοπτικού προϋπολογισμού του Φορέα στο ΓΛΚ
Τύπος αίτησης: Έγγραφο δημόσιας υπηρεσίας/δημόσιου φορέα
Βήματα: step_description: Εντός του πρώτου εξαμήνου κάθε έτους το Γενικό Λογιστήριο του Κράτους εκδίδει εγκυκλίους οι οποίες ορίζουν τους κανόνες, τις παραδοχές, τη μεθοδολογία και τις διαδικασίες για την κατάρτιση του κρατικού προϋπολογισμού και των συνοπτικών προϋπολογισμών των λοιπών φορέων της Γενικής Κυβέρνησης.

Η κατάρτιση των προϋπολογισμών των φορέων της Γενικής Κυβέρνησης βασίζεται στο εκάστοτε εγκριθέν Πολυετές Δημοσιονομικό Προγραμματισμό (ΠΔΠ).
step_implementation: Υπογραφή
step_official: Αρμόδιο Υπουργείο
step_title: Έκδοση εγκυκλίου Κατάρτισης Προϋπολογισμού Γενικής Κυβέρνησης
step_description: Οι φορείς της Κεντρικής Διοίκησης λαμβάνοντας υπόψη τα ενδεικτικά ανώτατα όρια δαπανών προβλέπουν και προτείνουν δαπάνες για τον Τακτικό Προϋπολογισμό και το Πρόγραμμα Δημοσίων Επενδύσεων.

Παράλληλα οι εμπλεκόμενοι αρμόδιοι φορείς για την πρόβλεψη των δημόσιων εσόδων καταθέτουν προτάσεις για τον συνυπολογισμό των προβλέψεων στο πλαίσιο της κατάρτισης του προϋπολογισμού των εσόδων του κρατικού προϋπολογισμού.
step_implementation: Χειροκίνητη ενέργεια
step_previous_child: 1
step_previous_child_selector: 1
step_title: Κατάρτιση Κρατικού Προϋπολογισμού (Κεντρική Διοίκηση)
step_description: Σύμφωνα με τα ενδεικτικά ανώτατα όρια δαπανών κάθε φορέας της Κεντρικής Διοίκησης προβαίνει σε προβλέψεις δαπανών με βάση τις πραγματικές ανάγκες ανά μείζονα κατηγορία και Φορεά/Ειδικό Φορέα.
step_implementation: Χειροκίνητη ενέργεια
step_official: Αρμόδιος φορέας
step_previous_child: 2
step_previous_child_selector: 2
step_title: Κεντρική Διοίκηση - Τακτικός Προϋπολογισμός
step_description: Σύμφωνα με τα ενδεικτικά ανώτατα όρια δαπανών κάθε φορέας της Κεντρικής Διοίκησης κατανείμει δαπάνες διακριτά για το εθνικό, το συγχρηματοδοτούμενο σκέλος του ΠΔΕ και το Ταμείο Ανάκαμψης & Ανθεκτικότητας (ΤΑΑ), ανά μείζονα κατηγορία σε επίπεδο φορέα και ειδικού φορέα και ανά σκέλος (εθνικό/συγχρηματοδοτούμενο/ΤΑΑ).
step_implementation: Χειροκίνητη ενέργεια
step_official: Αρμόδιος φορέας
step_previous_child: 2
step_previous_child_selector: 2
step_title: Κεντρική Διοίκηση - Πρόγραμμα Δημοσίων Επενδύσεων
step_description: Οι λοιποί φορείς της Γενικής Κυβέρνησης προετοιμάζουν και υποβάλλουν στη ΓΔΟΥ του εποπτεύοντος Υπουργείου, σχέδιο του συνοπτικού προϋπολογισμού τους για το επόμενο έτος εντός των προθεσμιών που προβλέπονται στις εγκυκλίους του Γενικού Λογιστηρίου του Κράτους.

Οι Ανεξάρτητες Αρχές οι οποίες δεν ανήκουν στην Κεντρική Διοίκηση ως ειδικοί φορείς, υποβάλλουν το σχέδιο συνοπτικού προϋπολογισμού τους στο ΓΛΚ εντός των ανωτέρω προθεσμιών.

Για τους ΟΤΑ α και β΄ βαθμού εφαρμόζονται ειδικότερες διαδικασίες.
step_implementation: Χειροκίνητη ενέργεια
step_official: Αρμόδιος φορέας
step_previous_child: 1
step_previous_child_selector: 1
step_title: Κατάρτιση Προϋπολογισμού - Λοιποί Φορείς
step_description: Μετά την ολοκλήρωση των διαδικασιών κατάρτισης συνοπτικών προϋπολογισμών του άρθρου 54 του ν. 4270/2014 εγκρίνονται οι αναλυτικοί προϋπολογισμοί. Οι αναλυτικοί προϋπολογισμοί των φορέων υιοθετούνται από το αρμόδιο όργανο διοίκησης του φορέα και εγκρίνονται από τον εποπτεύοντα Υπουργό έως την 31η Δεκεμβρίου του προηγούμενου από το έτος προϋπολογισμού και είναι συνεπείς με τα ποσά των μειζόνων κατηγοριών εσόδων και δαπανών ή των πρωτοβάθμιων λογαριασμών του Ελληνικού Γενικού Λογιστικού Σχεδίου (ΕΓΛΣ), κατά περίπτωση, την πηγή προέλευσης της πίστωσης και με το δημοσιονομικό αποτέλεσμα του συνοπτικού  προϋπολογισμού που έχει ήδη υποβληθεί και εγκριθεί.
step_implementation: Χειροκίνητη ενέργεια
step_official: Αρμόδιος φορέας
step_previous_child: 5
step_previous_child_selector: 5
step_title: ΝΠΔΔ και ΝΠΙΔ
step_description: Για την κατάρτιση και την έγκριση των προϋπολογισμών των Ο.Τ.Α. λαμβάνονται υπόψη τα άρθρα 77 και 78 του ν. 4172/2013, καθώς και οι διατάξεις του ν.4270/2014 (όπως έχει τροποποιηθεί και ισχύει) ώστε αυτοί να εντάσσονται στο συνολικό πλαίσιο επίτευξης του Πολυετούς Δημοσιονομικού Προγραμματισμού (Π.Δ.Π.). 

Οδηγίες για την κατάρτιση προβλέπονται σε κοινή απόφαση των Υπουργών Εθνικής Οικονομίας και Οικονομικών και Εσωτερικών, που εκδίδεται τον Ιούλιο κάθε έτους και με την οποία παρέχονται, μεταξύ άλλων, οδηγίες για την κατάρτιση των αναλυτικών προϋπολογισμών. 

Το Παρατηρητήριο Οικονομικής Αυτοτέλειας των Ο.Τ.Α. παρέχει γνώμη στους Υπουργούς Εσωτερικών και Εθνικής Οικονομίας και Οικονομικών επί των σχεδίων των προϋπολογισμών, διατυπώνοντας προτάσεις, προκειμένου αυτοί να είναι σύμφωνοι με τις γενικές
αρχές για τη διαχείριση των οικονομικών του Δημοσίου σύμφωνα με το άρθρο 34 του ν.4270/2014 και να καταστούν ρεαλιστικοί.

Η διαδικασία λαμβάνει χώρα τον μήνα Σεπτέμβριο κάθε έτους με την κατάρτιση συνοπτικών προϋπολογισμών οι οποίοι θα πρέπει να είναι τουλάχιστον ισοσκελισμένοι.
step_implementation: Χειροκίνητη ενέργεια
step_official: Αρμόδιος φορέας
step_previous_child: 5
step_previous_child_selector: 5
step_title: ΟΤΑ α' και β΄ βαθμού
step_description: Οι Ανεξάρτητες Αρχές οι οποίες δεν ανήκουν στην Κεντρική Διοίκηση ως ειδικοί φορείς, υποβάλλουν το σχέδιο συνοπτικού προϋπολογισμού τους στο ΓΛΚ εντός των προθεσμιών που ορίζονται σε εγκυκλίους του ΓΛΚ.

Οι αναλυτικοί προϋπολογισμοί τους υιοθετούνται και εγκρίνονται από το αρμόδιο όργανο  διοίκησης του φορέα έως την 31η Δεκεμβρίου του προηγούμενου έτους από το έτος προϋπολογισμού, μετά από εισήγηση του οικείου προϊσταμένου οικονομικών υπηρεσιών και είναι
συνεπείς με τα ποσά των μειζόνων κατηγοριών εσόδων και δαπανών ή των πρωτοβάθμιων λογαριασμών του ΕΓΛΣ, κατά περίπτωση, την πηγή προέλευσης της πίστωσης και με δημοσιονομικό αποτέλεσμα του συνοπτικού προϋπολογισμού, όπως αυτός διαμορφώθηκε κατά την ολοκλήρωση των διαδικασιών του άρθρου 54 του ν.4270/2014 (όπως τροποποιήθηκε και ισχύει).
step_implementation: Χειροκίνητη ενέργεια
step_official: Αρμόδιος φορέας
step_previous_child: 5
step_previous_child_selector: 5
step_title: Ανεξάρτητες Διοικητικές Αρχές που δεν ανήκουν στην Κεντρική Διοίκηση ως ειδικοί φορείς
step_description: Την πρώτη Δευτέρα του Οκτωβρίου κάθε έτους, ο Υπουργός Εθνικής Οικονομίας και Οικονομικών καταθέτει στη Διαρκή Επιτροπή Οικονομικών Υποθέσεων της Βουλής περιληπτική εισηγητική έκθεση του προσχεδίου του ετήσιου κρατικού προϋπολογισμού. Η περιληπτική εισηγητική έκθεση του προσχεδίου του ετήσιου κρατικού προϋπολογισμού δημοσιεύεται στην ιστοσελίδα του Υπουργείου Εθνικής Οικονομίας και Οικονομικών
step_implementation: Υπογραφή
step_official: Αρμόδιος Υπουργός
step_title: Κατάρτιση Προσχεδίου Προϋπολογισμού
step_description: Ο Υπουργός Εθνικής Οικονομίας και Οικονομικών εισάγει στη Βουλή το σχέδιο του κρατικού προϋπολογισμού και την εισηγητική του έκθεση τουλάχιστον σαράντα (40) ημέρες πριν την έναρξη του οικονομικού έτους το οποίο αφορά.

Ο ετήσιος κρατικός προϋπολογισμός είναι ο νόμος στον οποίο προσδιορίζονται τα δημόσια έσοδα που προβλέπεται να εισπραχθούν και καθορίζονται τα όρια των εξόδων του Κράτους, καθώς και οι πηγές χρηματοδότησης κάθε οικονομικού έτους. Στον νόμο περιλαμβάνονται συνοπτικοί πίνακες των εξόδων του Τακτικού
Προϋπολογισμού και του Προϋπολογισμού Δημοσίων Επενδύσεων ανά φορέα κεντρικής διοίκησης. Από την έναρξη ισχύος του παρόντος καταργείται κάθε γενική ή ειδική διάταξη που προβλέπει την προσάρτηση, κύρωση ή με οποιονδήποτε τρόπο συνδημοσίευση με τον κρατικό προϋπολογισμό, άλλων προϋπολογισμών, πέραν
των προβλεπόμενων στο παρόν και το επόμενο άρθρο.

Ο ετήσιος κρατικός προϋπολογισμός που κατατίθεται προς ψήφιση στη Βουλή περιλαμβάνει:
α) Τις προβλέψεις, για το επόμενο οικονομικό έτος:
αα) των εσόδων, αναλυτικά ανά μείζονα κατηγορία, μετά την αφαίρεση των επιστροφών και
αβ) των εξόδων, κατά μείζονα κατηγορία, καθώς και οποιοδήποτε άλλο στοιχείο κρίνεται απαραίτητο από τον Υπουργό Εθνικής Οικονομίας και Οικονομικών.
β) Τα ανώτατα όρια των συνολικών δαπανών των φορέων της κεντρικής διοίκησης, όπως ορίζονται στον εκάστοτε ισχύοντα Πολυετή Δημοσιονομικό Προγραμματισμό.

Ο νόμος για τον ετήσιο κρατικό προϋπολογισμό συνοδεύεται από πίνακες με τις προβλέψεις, για το επόμενο οικονομικό έτος, των εσόδων ανά Αναλυτικό Λογαριασμό Εσόδου (ΑΛΕ), μετά την αφαίρεση των επιστροφών, καθώς και των πιστώσεων ανά ειδικό φορέα και μείζονα κατηγορία δαπάνης ανά φορέα της Κεντρικής Διοίκησης.».
step_implementation: Χειροκίνητη ενέργεια
step_official: Αρμόδιος Υπουργός
step_previous_child: 9
step_previous_child_selector: 9
step_title: Κατάρτιση Προϋπολογισμού
step_description: 1. Για κάθε ανάληψη υποχρέωσης από τους φορείς της Κεντρικής Διοίκησης, συμπεριλαμβανομένων και των Ανεξάρτητων Διοικητικών Αρχών (Α.Δ.Α.) που ανήκουν στην κεντρική διοίκηση ως ειδικοί φορείς του τακτικού προϋπολογισμού, που προβλέπεται να βαρύνει, είτε τμηματικά είτε εξ ολοκλήρου, έτη πέραν του τρέχοντος, και υπερβαίνει το ποσό των δύο εκατομμυρίων (2.000.000) ευρώ ανά Αναλυτικό Λογαριασμό Εξόδου (Α.Λ.Ε.) κάθε ειδικού φορέα του τακτικού προϋπολογισμού, τουλάχιστον σε ένα εκ των ετών, απαιτείται προηγούμενη απόφαση έγκρισης του Υπουργού Εθνικής Οικονομίας και Οικονομικών. Για κάθε ανάληψη υποχρέωσης από τους λοιπούς
φορείς της Γενικής Κυβέρνησης που προβλέπεται να βαρύνει, είτε τμηματικά είτε εξ ολοκλήρου, έτη πέραν του τρέχοντος και υπερβαίνει, το ποσό των πεντακοσίων χιλιάδων (500.000) ευρώ ανά Αναλυτικό Λογαριασμό Εξόδου (Α.Λ.Ε.) προκειμένου περί νομικών προσώπων
δημοσίου δικαίου (Ν.Π.Δ.Δ.) ή ανά αναλυτικό λογαριασμό Γενικής Λογιστικής προκειμένου περί νομικών προσώπων ιδιωτικού δικαίου (Ν.Π.Ι.Δ.), τουλάχιστον σε ένα εκ των ετών, απαιτείται απόφαση έγκρισης του εποπτεύοντος Υπουργού.
2. Οι αναλήψεις υποχρεώσεων της παρ. 1 παρακολουθούνται για όλα τα έτη του Πολυετούς Δημοσιονομικού Προγραμματισμού (Π.Δ.Π.) από α) τους φορείς της Κεντρικής Διοίκησης ανά ειδικό φορέα και μείζονα κατηγορία και β) τους λοιπούς φορείς της Γενικής Κυβέρνησης
ανά μείζονα κατηγορία ή ανά πρωτοβάθμιο λογαριασμό του Ελληνικού Γενικού Λογιστικού Σχεδίου (ΕΓΛΣ), κατά περίπτωση, των εξόδων του προϋπολογισμού τους.
3. Για κάθε ανάληψη υποχρέωσης που προβλέπεται να βαρύνει, είτε τμηματικά είτε εξ ολοκλήρου, έτη πέραν του τρέχοντος και δεν υπερβαίνει τα ποσά της παρ. 1, η έγκριση παρέχεται με απόφαση του αρμόδιου διατάκτη.

Οι εξαιρέσεις στις κατηγορίες δαπανών για τις οποίες δεν εφαρμόζονται οι ανωτέρω διατάξεις ορίζονται στην αρ. 2/97659/ΔΠΓΚ/17.12.2025 (ΦΕΚ Β 6983/2025) απόφαση.
step_implementation: Χειροκίνητη ενέργεια
step_note: https://search.et.gr/el/fek/?fekId=791562
step_official: Αρμόδιος Υπουργός
step_previous_child: 10
step_previous_child_selector: 10
step_title: Πολυετείς υποχρεώσεις
Εξερχόμενα: Διοικητική πράξη
Νομοθεσία: rule_decision_number: 4270
rule_decision_year: 2014
rule_description: Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.
rule_gazette_doc_issue: Α
rule_gazette_doc_number: 143
rule_type: Νόμος
rule_decision_number: 5217
rule_decision_year: 2025
rule_description: Διασφάλιση δημοσιονομικής ισορροπίας: Μεταρρύθμιση πλαισίου δημοσιονομικής διαχείρισης - Τροποποίηση ν. 4270/2014 για την ενσωμάτωση της Οδηγίας (ΕΕ) 2024/1265 του Συμβουλίου της 29ης Απριλίου 2024 για την τροποποίηση της Οδηγίας 2011/85/ΕΕ σχετικά με τις απαιτήσεις για τα δημοσιονομικά πλαίσια των κρατών μελών και λοιπές διατάξεις
rule_gazette_doc_issue: Α
rule_gazette_doc_number: 120
rule_type: Νόμος
rule_decision_number: 2/97659/ΔΠΓΚ/17.12.2025
rule_decision_year: 2025
rule_description: Ανάληψη πολυετών υποχρεώσεων φορέων της
Κεντρικής Διοίκησης και λοιπών φορέων της
Γενικής Κυβέρνησης.
rule_gazette_doc_issue: Β
rule_gazette_doc_number: 6983
rule_type: Απόφαση
Παρατηρήσεις: Πληροφορίες: ηλεκτρονική διεύθυνση dpgk@glk.gr
Άλλες πληροφορίες: Επίσημος τίτλος: ΚΑΤΑΡΤΙΣΗ ΚΡΑΤΙΚΟΥ ΠΡΟYΠΟΛΟΓΙΣΜΟΥ ΚΑΙ ΠΡΟΥΠΟΛΟΓΙΣΜΟΥ ΛΟΙΠΩΝ ΦΟΡΕΩΝ ΓΕΝΙΚΗΣ ΚΥΒΕΡΝΗΣΗΣ